
Parlamentul  României

Camera  Deputaţilor

Comisia pentru industrii si servicii






                 Bucureşti, 05.02.2008





                                                               Nr.23/367/2007
AVIZ

asupra proiectului de Lege pentru aprobarea Ordonanţei de urgenţă a Guvernului nr.134/2007 cu privire la rectificarea bugetului de stat pe anul 2007


Comisia pentru industrii şi servicii a fost sesizată, cu nr.P.L.x. 815 din 28 noiembrie 2007, pentru aviz la Comisia pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr.134/2007 cu privire la rectificarea bugetului de stat pe anul 2007.



Prin acest act normativ se propune suplimentarea cheltuielilor bugetare pentru unii ordonatori de credite şi, respectiv, diminuarea cheltuielilor la alţi ordonatori de credite şi în consecinţă diminuarea deficitului bugetar consolidat.



Examinarea proiectului de lege a avut loc în şedinţa comisiei din data de 05 februarie 2008.



În urma dezbaterilor, membrii comisiei au hotărât, în unanimitate, avizarea favorabilă a proiectului de lege în forma prezentată de iniţiator.


În raport de obiectul de reglementare şi conţinutul său, proiectul de lege face parte din categoria legilor organice.

PREŞEDINTE,
Iulian Iancu

